**Združenie šípkarských federácií, Národný šípkarský zväz, Szakkayho 1, 040 01 Košice
Odbor Steelových šípok, Nábrežná 4871/1, 940 02 Nové Zámky
Kontaktná osoba: František Šulc – 0917 841 649, email:** **sulc@dcnovezamky.sk**

**Združenie šípkarských federácií, Odbor Steelových šípok,**

**zverejňuje**

**výzvu na predkladanie žiadostí o poskytnutie dotácie na rok 2022 pre oblasť:**

**Podpora športových klubov pre rozvoj mládeže 2022**

**Termín uzávierky prijímania žiadostí:**

**30.november 2022**

**I. Podmienky financovania projektov realizovaných v rámci oblasti:**

**1. Oprávnení žiadatelia (príjemcovia) dotácie**

Dotácie možno poskytnúť právnickým osobám, ktoré sú členmi ZŠO a vykonávajú športovú činnosť so sídlom na území Slovenskej republiky a spĺňajú nasledovné požiadavky:

1. a) športový klub má národnú zväzovú príslušnosť
2. b) športový klub sa v čase podania žiadosti zúčastňoval súťaží, ktoré organizuje príslušná zväzová organizácia pod vlastným menom alebo prostredníctvom tretej osoby.
3. c) dĺžka pôsobenia žiadateľa sú minimálne 2 roky od vyhlásenia tejto výzvy.
4. d) žiadateľ má pre potreby poskytnutia dotácie v zmysle tejto výzvy vedený účet v ktorejkoľvek banke pôsobiacej na území SR.

**2. Ďalšie podmienky získania dotácie a použitie dotácie**

Žiadateľ musí spĺňať aj nasledovné podmienky:

a) účasť športovcov – účasť najmenej dvoch športovcov na regionálnych alebo celoslovenských alebo medzinárodných súťažiach

b) vek športovcov – do 23 rokov

c) počet športovcov podľa bodu b) – najmenej štyria registrovaní športovci

d) dotácia je určená len pre športovcov v kategórii Steel

e) výdavky budú použité v súlade s bodom č. 4 tejto výzvy

**3. Cieľové oblasti:**- podpora organizovania športových a pohybových pravidelných mládežníckych tréningov, súťaží, turnajov a podujatí
- vytváranie podmienok na vykonávanie športu pre mládež do 23 rokov

**4. Oprávnené náklady:**

a) organizovanie súťaží a zabezpečenie účasti na súťažiach

b) športovú prípravu, sústredenia, tréningové tábory a prípravné podujatia

c) nákup športového oblečenia

d) nákup, prenájom, prepravu, opravu a údržbu náradia a materiálu

e) funkčné, lekárske a diagnostické vyšetrenia

f) regeneráciu a rehabilitáciu

g) dopingovú kontrolu

h) nájomné, prevádzku, opravy a údržbu športovej infraštruktúry, kancelárskych a skladových priestorov

i) energie (voda, plyn, elektrina, ...)

j) nákup, opravy, údržbu a prenájom technických zariadení

k) nákup, prevádzku a údržbu softvéru a informačných a komunikačných technológií

l) nákup kancelárskych potrieb

m) prevádzku, prenájom, opravu a údržbu služobných motorových vozidiel

n) poštové a telekomunikačné služby

o) poistenia

p) bankové poplatky

q) vedenie účtovníctva, personalistiky a miezd

r) mzdy, platy, služobné príjmy a ostatné osobné vyrovnania a odmeny vyplácané na základe dohôd o prácach vykonávaných mimo pracovného pomeru trénerov a inštruktorov športu, športových a ďalších odborníkov, členov orgánov a administratívnych zamestnancov

s) náhradu za stratu času dobrovoľníkov zapísaných v informačnom systéme športu za každú hodinu vykonávania dobrovoľníckej činnosti v športe najviac vo výške hodinovej minimálnej mzdy

t) cestovné náhrady osôb vyslaných na pracovnú cestu do výšky určenej zákonom č. 283/2002 Z.z. o cestovných náhradách v znení neskorších predpisov

u) ocenenie a odmeny športovej reprezentácie

v) audítorské služby a právne služby

w) vzdelávaciu a publikačnú činnosť a uchovávanie historických materiálov a hodnôt v športe

x) organizovanie kongresov, konferencií, seminárov a zasadnutí orgánov a komisií na území Slovenskej republiky

y) účasť na kongresoch, konferenciách, seminároch a zasadnutiach orgánov a komisií

z) poplatky vyplývajúce z povinného členstva v športových organizáciách

**5. Neoprávnené náklady**

a) úhrada dane z pridanej hodnoty Prijímateľa alebo inej právnickej osoby alebo fyzickej osoby, ak táto osoba realizuje Účel, ktoré sú platiteľom DPH a majú nárok na jej odpočítanie z vlastnej daňovej povinnosti

b) splácanie úverov, pôžičiek, úrokov a súvisiacich poplatkov z prijatých úverov a pôžičiek

c) refundáciu výdavkov uhradených v predchádzajúcich rokoch okrem refundácie výdavkov na športovú infraštruktúru osobitného významu

d) úhrada výdavkov, ktoré nie sú v súlade s účelom vymedzeným v tejto výzve

e) propagačné materiály

f) propagačné, mediálne, produkčné, projektové a poradenské služby

g) reklamnú, podnikateľskú alebo obdobnú činnosť

h) propagáciu prijímateľa a iných fyzických a právnických osôb

i) úhrada nákladov priameho realizátora hradeného prijímateľovi

j) úhrada kapitálových výdavkov z bežných transferov

k) úhrada bežných výdavkov z kapitálových transferov

**6. Termíny oprávnenosti výdavkov**

a) začiatok realizácie: **od 1.1.2022**

b) ukončenie realizácie: **do 30.11.2022**

**II. Postup pri predkladaní žiadosti, posudzovaní projektov, schvaľovaní**

**žiadostí o dotáciu a poukazovaní dotácií**

**1. Registrácia žiadostí o dotáciu**

Žiadosti o dotáciu sa registrujú v termíne uvedenom v tejto výzve.

Žiadateľ vykoná podanie žiadosti prostredníctvom tohto formuláru emailom s predmetom správy „Žiadosť o dotáciu - **Podpora športových klubov pre rozvoj mládeže 2022.“**

**Formulár žiadosti o dotáciu je súčasťou prílohy č.1 tejto výzvy.**

**2. Posudzovanie žiadostí o dotáciu**

Príslušná komisia: Karol Kirchner - Jaroslav Oprala – František Šulc

Príslušná komisia posudzuje formálny a vecný súlad žiadostí s podmienkami uvedenými v tejto výzve. Do vecne príslušnej komisie postupujú len tie žiadosti, ktoré spĺňajú kritéria na základe výzvy. Dotáciu nemožno poskytnúť žiadateľovi, ktorý nemá vysporiadané všetky finančné záväzky voči ZŠO.

Komisia spíše na svojom zasadaní zápisnicu o posúdení doručených žiadostí o dotáciu a rozhodne o výške finančných prostriedkov prerozdelených v tejto výzve po jej vyhodnotení.

Každú žiadosť, ktorá spĺňa podmienky na pridelenie dotácie posúdi komisia a určí rozdelenie vyčlenených finančných prostriedkov medzi oprávnených žiadateľov.

**3. Schvaľovanie žiadostí o dotáciu**

O pridelení dotácie konkrétnym žiadateľom rozhoduje komisia, ktorá oznámi výsledky žiadostí žiadateľom zverejnením na webovej stránke www.slovaksteeldarts.sk do 15 dní od zasadnutia. Na poskytnutie dotácie nie je právny nárok.

**4. Poskytnutie a vyúčtovanie dotácií**

Žiadateľ vyplní správu o vyhodnotení realizácie projektu, rekapituláciu výdavkov a podpísanú štatutárnym zástupcom doručí na adresu Odboru steelových šípok (viď kontakt na konci žiadosti). Pri nedodržaní podmienok zmluvy, alebo nevyčerpaní celej dotácie je žiadateľ povinný vrátiť časť dotácie, alebo celú dotáciu.

**III. Kontakt**

Odbor Steelových šípok, Nábrežná 4871/1, 940 02 Nové Zámky, Slovenská republika

František Šulc, zástupca zväzu pre steelové šípky, e-mail.: sulc@dcnovezamky.sk, 0917 841 649

**Prílohy :**

- formulár žiadosti o poskytnutie dotácie

**-** výpis z účtu alebo potvrdenie banky o vedení bežného účtu s aktuálnym číslom účtu

- stanovy žiadateľa

Nové Zámky, 9.10.2022

**Žiadosť o poskytnutie dotácie pre oblasť:**

**Podpora športových klubov pre rozvoj mládeže 2022**

**I. Žiadateľ**

názov právnickej osoby:

Adresa:

Tel.č.: e-mail:

IČO: IBAN:

Štatutárny zástupca organizácie /meno, priezvisko, funkcia/ :

**II. Informácie o účele použitia dotácie**

Názov projektu:

Autor žiadosti:

Termín realizácie:

Miesto realizácie:

**III. Stručný popis projektu:**

**IV. Fotodokumentácia:**

**V. Položky žiadané z dotácie:**

**VI. Informácia o výške požadovanej dotácie**

**Celkový rozpočet**

**Požadovaná dotácia**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dátum, pečiatka a podpis